Nvidia Corporation|  |
| Forma | Akcinė bendrovė |
| Pramonė | PuslaidininkiaiKompiuteriniai žaidimaiPlataus vartojimo elektronika |
| Įkurta | 1993 m. |
| Įkūrėjas (-ai) | Jen-Hsun HuangChris MalachowskyCurtis Priem |
| Centrinė būstinė | Santa Klara, Kalifornija, JAV |
| Svarbiausi darbuotojai | Jen-Hsun Huang(prezidentas ir CEO) |
| Produkcija | Grafikos apdorojimo įrenginiai, lustai, delninės žaidimų konsolės |
| Pajamos | Mažėjimas 4,13 mlrd. JAV dol. (2014 m.) |
| Darbuotojų | 8800 (2014 m.) |
| Tinklalapis | www.nvidia.com |

**„Nvidia Corporation"** – JAV tarptautinė technologijų bendrovė, įsikūrusi Santa Klaroje, Kalifornijoje. Garsėja GeForce grafikos apdorojimo įrenginiais (GPU) bei lustų sistemomis (SOC) mobiliųjų įrenginių rinkoje. „Nvidia" taip pat prisijungė prie žaidimų pramonės, pristatydama delninius žaidimų kompiuterius Shield Portable ir Shield Tablet bei planšetinį kompiuterį Tegra Note 7.

Istorija
--------

Bendrovę 1993 m. įkūrė Jen-Hsun Huang, Chris Malachowsky ir Curtis Priem. 1999 m. rudenį bendrovė išleido pirmąjį grafikos apdorojimo procesorių GeForce 256.

Dėl nusisekusių produktų „Nvidia" laimėjo kontraktą kurti grafikos techninę įrangą „Microsoft" žaidimų kompiuteriui Xbox ir tam gavo 200 mln. JAV dolerių avanso.

2000 m. vasarą į rinką buvo išleisti GeForce2 GTS. Tais pačiais metais „Nvidia" įsigijo dalį buvusio varžovo „3dfx" (vienos didžiausių XX a. paskutiniojo deš. vid. kompanijų grafikos srityje) intelektinio turto.

2002 m. liepą bendrovė įsigijo „Exluna" už neatskleistą sumą.

2003 m. rugpjūtį „Nvidia" įsigijo „MediaQ" už apytiksliai 70 mln. JAV dol.

2004 m. gruodį buvo pranešta, jog „Nvidia" bendradarbiaus su „Sony" grafikos procesoriaus (RSX) PlayStation 3 žaidimų konsolei projektavime. Tais pačiais metais kompanija įsigijo bendroves „ULI Electronics" ir „Hybrid Graphics".

2008 m. vasarį „Nvidia" įsigijo „Ageia Technologies" už neatskleistą sumą. „Ageia" sukūrė fizikos variklį PhysX ir SKD.

Produktų šeimos
---------------

„Nvidia" produktų asortimentą sudaro grafikos procesoriai, belaidžiai komunikacijų procesoriai, AK platformos (pagrindinė plokštė) lustai ir skaitmeninės medijos grotuvo programinė įranga. Keletas „Nvidia" produktų šeimų:

* GeForce, žaidimų grafikos apdorojimo įrenginiai (GPU), kuriais „Nvidia" labiausiai ir garsėja.
* Quadro, automatinio projektavimo ir skaitmeninio tūrinio kūrimo darbo stočių grafikos procesoriai.
* Tegra, lustų sistemų serija, skirta mobiliesiems įrenginiams.
* Tesla, bendrosios paskirties GPU, skirti aukštos kokybės vaizdų generavimo programoms profesinėse ir mokslo srityse.
* nForce, lustų rinkinys, skirtas AMD Athlon ir Duron mikroprocesoriams.
* GPU, skirtas originaliajam Xbox.
* RSX „Reality Synthesizer" GPU, skirtas PlayStation 3.

Išnašos
-------

1. ↑  Kanellos, Michael. „Nvidia buys out 3DFX". News.cnet.com. Nuoroda tikrinta 2010-11-09.
2. ↑  Becker, David. „Nvidia buys out Exluna". News.cnet.com. Nuoroda tikrinta 2010-11-09.
3. ↑  „Nvidia acquired MediaQ". Mediaq.com. Suarchyvuotas originalas 2014-01-09. Nuoroda tikrinta 2010-11-09. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Nvidia to Acquire AGEIA Technologies". Nvidia.com. Nuoroda tikrinta 2010-11-09.

Nuorodos
--------

|  |  |
| --- | --- |
|  | **Vikiteka: Nvidia** – vaizdinė ir garsinė medžiaga  |

* Oficiali svetainė
* Nvidia.com tvarkyklių parsisiuntimo puslapis
* GeForce.com, oficialus žaidėjų bendruomenės puslapis